Millises võtmes on lähenetud 1989. a EKNi asutamisele: oli see kirikute initsiatiiv või riigipoolne tahe? Oli ju aasta varem pandud alus Eesti Kristlikule Liidule. Tasub lugeda vastavat osa raamatust. Võib arvata - lõplikku tõde ei paku ka meie raamat -, et riigi intsiatiivil loodi midagi sellist, millest kirikutel hiljem kasu tõusis, kuigi algul ei mõistetud kirikutes  sellise organisatsiooni vajalikkust, sest riigilt ei osatud sel ajal midagi head loota. Riigi motiive selle organisatsiooni loomise hetkel ei saa tingimata kirikusõbralikeks pidada.